18 “Era na sega ni vakaiwasewase se vakaivotavota kei ira na Isireli na bete era Livai, io na yavusa taucoko i Livai. Era na kana mai na isoro e cabori vei Jiova ena bukawaqa, ni nona ivotavota+ qori.2 Mera kua gona ni vakaivotavota ena kedra maliwa na tacidra. O Jiova ga na nodra ivotavota, me vaka e tukuna o koya vei ira.3 “Qo na ka e dodonu me nodra na bete mai vei ira na tamata: O koya ga e cakava e dua na isoro, se mani dua na bulumakau tagane se sipi, me solia vua na bete na tabana, na galegalena kei na ketena.4 Me soli vua+ na isevu ni nomu covuata, na nomu waini vou, nomu waiwai, kei na isevu ni vutinisipi e koti mai na nomu qelenisipi.5 O Jiova na nomu Kalou e sa digitaki koya kei ira na luvena tagane mai na nomu yavusa kece, me veiqaravi tiko ga ena yaca i Jiova.+6 “Ke biubiu e dua na Livai mai na dua na nomu koro a tiko kina+ e Isireli, qai vinakata o koya me lako ina vanua e digia*+ o Jiova,7 e rawa ni veiqaravi e kea o koya ena yaca i Jiova na nona Kalou me vakataki ira kece ga na tacina, o ira na Livai era dau tu e kea ena mata i Jiova.+8 Ena tautauvata ga kei ira na iwasewase ni kakana e taura o koya,+ me ikuri ni ka e taura mai na nona volitaka na nodra iyau na nona qase.9 “Ni o sa curu ena vanua e solia tiko vei iko o Jiova na nomu Kalou, mo kua sara ni vulica mo vakatotomuria na nodra ivakarau vakasevaki na veimatanitu oya.+10 Me kua ni kune vei kemuni e dua e cabora na luvena tagane se luvena yalewa ena bukawaqa,+ e dua e daurairai,+ e dua e daucakaiba,+ e dua e dau qara na ivakatakilakila vuni,+ e dua e daucakaisausau,+11 e dua e dauvakatevoro, e dua e dauvakacuru+ se dau tukuna na ka se bera ni yaco+ se dau vakatarogi ira na mate.+12 Ni o koya ga e cakava qori e vakasevaki vei Jiova, e vakasavi ira kina mai matamu o Jiova na nomu Kalou ena vuku ni ivalavala vakasevaki qo.13 Me dodonu na nomu ivalavala ena mata i Jiova na nomu Kalou.+14 “Nira dau vakarorogo vei ira na daucakaiba+ kei ira na daucakaisausau+ na veimatanitu qori o vakatala laivi tiko, ia e sega ni vakadonuya o Jiova na nomu Kalou mo cakava e dua na ka va qo.15 O Jiova na nomu Kalou ena vakatubura e dua na nomu parofita vakataki au, mai na kedra maliwa na tacimu. Moni vakarorogo vua.+16 Qo na isau ni ka o kerea vei Jiova na nomu Kalou e Orepi ena siga ni soqoni,*+ ni o kaya, ‘Meu kua ni rogoca na domo i Jiova na noqu Kalou se raica tale na bukawaqa vakaitamera qo, meu kua kina ni mate.’+17 E qai kaya vei au o Jiova, ‘E vinaka na ka era tukuna.18 Au na vakatubura mai na kedra maliwa na tacidra e dua na nodra parofita vakataki iko,+ au na qai biuta e gusuna+ na noqu vosa, ena qai tukuna vei ira na ka kece au vakarota vua.+19 Io, au na vinakata me saumitaro vei au na tamata ena sega ni rogoca na noqu vosa ena cavuta o koya ena yacaqu.+20 “Ke dua na parofita e tukuna vakaviavialevu ena yacaqu e dua na vosa au sega ni vakarota vua me tukuna, se vosa ena yacadra na kalou tale eso, me mate na parofita oya.+21 De o kaya e lomamu: “Eda na kila vakacava ni sega ni cavuta na vosa qo o Jiova?”22 Ke vosa ena yaca i Jiova na parofita qai sega ni vakayacori se yaco dina na vosa oya, e sega ni tukuna o Jiova na vosa qori. E vosa tu ena viavialevu na parofita qori. Mo kua ni rerevaki koya.’
iVakamacala e ra
^ Oya na vanua e digitaka o Jiova me itikotiko ni sokalou.
fij_Latn fij_Latn fij_Latn